ΚΑΝΟΝΙΣΜΟΣ ( ΕΟΚ ) αριθ . 1104/88 ΤΟΥ ΣΥΜΒΟΥΛΙΟΥ της 25ης Απριλίου 1988 για την τροποποίηση του κανονισμού ( ΕΟΚ ) αριθ . 1431/82 περί ειδικών μέτρων για τα πίσα, τα κουκιά, τα φούλια και τα γλυκά λούπινα

ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,

ιΕχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,

την πρόταση της Επιτροπής^(1 ),

τη γνώμη του Ευρωπαϊκού Κοινοβουλίου^(2 ),

Εκτιμώντας ότι, κατά τη διάρκεια των τελευταίων ετών, η παραγωγή των πίσων, των κουκιών, των φουλιών και των γλυκών λούπινων στην Κοινότητα αυξήθηκε με εξαιρετικά γρήγορο ρυθμό ότι φαίνεται σκόπιμη μια πιο μετριασμένη και ομαλή αύξηση της παραγωγής των εν λόγω προϊόντων ότι, για να επιτευχθεί ο στόχος αυτός, πρέπει να καθιερωθεί καθεστώς που να προβλέπει ότι, σε περίπτωση υπέρβασης μιας ορισμένης μέγιστης εγγυημένης ποσότητας, το ποσό της ενίσχυσης και η ελάχιστη τιμή μειώνονται κατά ποσό στο οποίο λαμβάνεται υπόψη το μέγεθος της υπέρβασης ότι πρέπει να τροποποιηθεί, κατά συνέπεια, ο κανονισμός ( ΕΟΚ ) αριθ . 1431/82^(3 ), όπως τροποποιήθηκε τελευταία από τον κανονισμό ( ΕΟΚ ) αριθ . 4004/87^(4 ),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1 Στον κανονισμό (ΕΟΚ ) αριθ . 1431/82, παρεμβάλλεται το ακόλουθο άρθρο :

"ιΑρθρο 3α 1 . Το Συμβούλιο, αποφασίζοντας σύμφωνα με τη διαδικασία που προβλέπεται στο άρθρο 43 παράγραφος 2 της συνθήκης, καθορίζει, ανά τρεις περιόδους εμπορίας και, για πρώτη φορά, για τις περιόδους εμπορίας 1988/89, 1989/90 και 1990/91, μια μέγιστη εγγυημένη ποσότητα για το σύνολο των πίσων, των κουκιών, των φουλιών και των γλυκών λούπινων που αναφέρονται στο άρθρο 1 και παράγονται στην Κοινότητα .

2 . Η μέγιστη εγγυημένη ποσότητα καθορίζεται βάσει της παραγωγής κατά τη διάρκεια μιας περιόδου αναφοράς και βάσει της προβλεπόμενης εξέλιξης της ζήτησης .

3 . ιΟταν η παραγωγή πίσων, κουκιών, φουλιών και γλυκών λούπινων, η οποία έχει εκτιμηθεί πριν από το τέλος του δεύτερου μήνα της περιόδου εμπορίας, υπερβαίνει τη μέγιστη εγγυημένη ποσότητα για την εν λόγω περίοδο, το ποσό της ενίσχυσης για την περίοδο αυτή μειώνεται :

- όσον αφορά τα πίσα, τα κουκιά και τα φούλια, ανάλογα με την επίπτωση που έχει στην τιμή στόχου για τα προϊόντα αυτά,

- όσον αφορά τα γλυκά λούπινα, ανάλογα με την επίπτωση που έχει στην ελάχιστη τιμή για τα προϊόντα αυτά, αυξημένο με τη διαφορά μεταξύ της τιμής στόχου και της ελάχιστης τιμής για τα πίσα,

συντελεστής ο οποίος είναι ανάλογος με το μέγεθος της υπέρβασης .

Στην περίπτωση που το πρώτο εδάφιο, εφαρμοζόμενο στην πραγματική παραγωγή αντί της οποίας έγινε εκτίμηση στην αρχή της περιόδου εμπορίας, οδηγήσει σε μείωση του ποσού της ενίσχυσης διαφορετική από εκείνη που έχει πραγματοποιηθεί, το ποσό της ενίσχυσης για την επόμενη περίοδο εμπορίας προσαρμόζεται για να ληφθεί υπόψη η κατάσταση αυτή .

4 . Σε περίπτωση εφαρμογής της παραγράφου 3, η ελάχιστη τιμή προσαρμόζεται κατά το ίδιο ποσό με εκείνο κατά το οποίο προσαρμόστηκε το ποσό της ενίσχυσης .

5 . Το Συμβούλιο, αποφασίζοντας με ειδική πλειοψηφία μετά από πρόταση της Επιτροπής, θεσπίζει τους κανόνες για τον καθορισμό του συντελεστή που αναφέρεται στην παράγραφο 3 πρώτο εδάφιο .

6 . Οι λεπτομέρειες εφαρμογής του παρόντος άρθρου καθορίζονται σύμφωνα με τη διαδικασία που προβλέπεται στο άρθρο 12 του κανονισμού ( ΕΟΚ ) αριθ . 1117/78 ." Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Λουξεμβούργο, 25 Απριλίου 1988 .

Για το Συμβούλιο Ο Πρόεδρος H.-D . GENSCHER ( 1 ) ΕΕ αριθ . C 84 της 31.^3.^1988, σ . 12. ( 2 ) Γνώμη που διατυπώθηκε στις 14 Απριλίου 1988 ( δεν έχει ακόμη δημοσιευθεί στην Επίσημη Εφημερίδα ). ( 3 ) ΕΕ αριθ . L 162 της 12.^6.^1982, σ . 28 . ( 4 ) ΕΕ αριθ . L 377 της 31.^12.^1987, σ . 47 .